stanford-oval/wikipedia huggingface dataset:
Ariel Winter
Yksityiselämä

Winterin vanhemmat ovat Chrisoula Batistas ja Glenn Workman. Hänellä on isosisko Shanelle Workman ja isoveli Jimmy Workman, jotka ovat myös näytelleet. Hänen äitinsä on kreikkalainen ja isä englantilaista ja saksalaista sukujuurta. Winter on kertonut, että hänen siskonsa ja veljensä osaavat kreikkaa sujuvasti, mutta hän itse ei, paitsi muutaman peruslauseen. Hän myös kertoi kreikkalaisen suosikkilaulajansa olevan Sakis Rouvas, jonka kanssa hän työskenteli  yhdeksänvuotiaana.
Winterin ollessa 14-vuotias hänen äidiltään poistettiin huoltajuus, kun lastensuojeluviranomaiset olivat tutkineet syytöksiä näännyttämisestä sekä henkisestä ja fyysisestä pahoinpitelystä. Arielin 19 vuotta vanhemmasta Shanelle-siskosta tuli hänen väliaikainen huoltajansa lokakuussa 2012. Oikeuden päätöksellä 5. toukuuta 2014 huoltajuus siirrettiin pysyvästi Shanellelle. Winter ilmoitti 15. toukokuuta 2015  Twitterin kautta, että hänet on virallisesti vapautettu huoltajuuden alaisuudesta.
ABC:n haastattelussa maaliskuussa 2016 Winter kertoi, ettei hänellä ole ollut kunnollista suhdetta äitiinsä enää kolmeen ja puoleen vuoteen. Hän kertoi haastattelussa myös, että hänen äitinsä levittelee yksityisiä juttuja eri medioihin.
Winter pienensi rintojaan 17-vuotiaana kesäkuussa 2015  vedoten terveydellisiin syihin.
Huhtikuussa 2016 Winter hyväksyttiin opiskelemaan Kalifornian yliopistoon (UCLA). Hänen oli tarkoitus aloittaa opinnot syyslukukaudella 2016, mutta 12. syyskuuta hän ilmoitti aloittavansa vasta syyslukukaudella 2017.  Valinnastaan mennä yliopistoon, hän kertoi Sinulla täytyy olla muutakin tehtävää. Olen aina ollut kiinostunut lakialasta, joten se on varmasti jotain mitä rakastaisin tehdä ja myös opiskella. Vuonna 2018 Winter otti määrittelemättömän tauon koulustaan, jotta voisi keskittyä töihin. Winter erosi poikaystävästään Laurent Gaudettesta vuonna 2016.
Winter kuuluu Kreikan ortodoksinen kirkkoon.
Aiheesta muualla

Kuvia tai muita tiedostoja aiheesta Ariel Winter Wikimedia Commonsissa
Ariel Winter Internet Movie Databasessa. (englanniksi)
Ariel Winter Allmoviessa (englanniksi)
Ariel Winter Instagram.comissa (englanniksi)
Ariel Winter Twitterissä
Palliot

| Palliot |
| --- | --- |
 Tabernaemontana divaricata
Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Asteridit
Lahko::  Gentianales
Heimo::  Oleanterikasvit Apocynaceae
Suku::  Palliot Tabernaemontana  L. (1753)
Tyyppilaji
 Tabernaemontana citrifolia L. 
Katso myös
   Palliot Commonsissa 
Infobox OKNimi-testi OK: 
Palliot (Tabernaemontana) on kasvisuku oleanterikasvien heimossa. Siihen kuuluu 123 lajia, joita esiintyy koko maailman tropiikissa. Ne ovat tuoksuvakukkaisia puita ja pensaita. Suomenkielinen nimi on yhdellä Keski-Afrikassa esiintyvällä lajilla, malawinpalliolla (Tabernaemontana stapfiana).
Aiheesta muualla

Finto: Kassu – Kasvien suomenkieliset nimet: Tabernaemontana
PSY

| PSY> 싸이 |
| --- | --- |
 PSY lokakuussa 2012.
Henkilötiedot
Koko nimi:  Park Jae-sang
Syntynyt: 31. joulukuuta 1977 (ikä 46) Gangnam, Soul, Etelä-Korea
Ammatti:  laulaja-lauluntekijä, rap-artisti, tanssija, musiikkituottaja
Muusikko
Taiteilijanimi:  PSY 
Laulukielet:  korea, englanti
Aktiivisena:  1999–
Tyylilajit:  k-pop, pop, dance, hip hop, hip house
Levy-yhtiöt:  Birdman LNLT Entertainment YG Entertainment Universal Republic Schoolboy Records
Aiheesta muualla
psypark.com
  [ Muokkaa Wikidatassa ] [ ohje ]  
Park Jae-sang (hangul: 박재상; hanja: 朴載相; uudistettu latinisaatio: Bak Jaesang, s. 31. joulukuuta 1977 Soul, Etelä-Korea), taiteilijanimeltään PSY (kor. 싸이, Ssai, IPA: [s͈ai]), on eteläkorealainen rap-artisti. Kansainväliseen julkisuuteen PSY nousi kesällä 2012 julkaistulla kappaleellaan ”Gangnam Style”, jonka musiikkivideo oli syyskuussa 2022 YouTuben 11:nneksi katsotuin video yli 4,5 miljardilla katsomiskerralla.
Opiskelu Yhdysvalloissa ja uran alku

Etelä-Koreassa syntynyt ja kasvanut muusikko on opiskellut Yhdysvalloissa Bostonin yliopistossa ja Berklee College of Musicissa.
Parkin piti alun perin valmistua Bostonin yliopistosta, mutta hän kuitenkin menetti pian kiinnostuksensa opiskeluihin. Park alkoi käyttää rahojaan musiikkisoittimiin ja tietokoneisiin. Kun Park oli opiskellut yhden lukukauden, hän lopetti opiskelunsa Bostonissa ja siirtyi opiskelemaan Massachusettsiin Berkleen musiikkiopistoon. Sielläkään Parkia ei onnistanut, ja hän palasi Etelä-Koreaan, jossa hän aloitti pian uransa laulajana. Psy esiintyi ensimmäisen kerran televisiossa vuonna 2000.[lähde? ]
Diskografia > Studioalbumit

Psy from the Psycho World! (2001)
Ssa2 (2002)
3 Mai (2002)
Ssajib (2006)
PsyFive (2010)
Chiljip Psy-da (2015)
4X2=8 (2017)
Psy 9th (2022)
Diskografia > Muut albumit

Remake & Mix 18 Beon (Remix- ja cover-albumi, 2005)
2006 All Night Stand Live (Livealbumi, 2007)
Diskografia > EP:t

Psy 6 (Six Rules), Part 1 (2012)
Diskografia > Singlet

Gentleman (digitaalinen single, 2013)
Aiheesta muualla

Kuvia tai muita tiedostoja aiheesta PSY Wikimedia Commonsissa
PSY Facebookissa
Psy Twitterissä
Peittaus

Peittaus on ruostumattoman teräksen pintakäsittelyssä käytettävä työmenetelmä. Peittaamista käytetään etenkin hitsaamisen aiheuttaman vähäkromisen oksidikerroksen poistoon, jolloin ruostumattoman teräksen pintaominaisuudet palautuvat. Peittausaine koostuu pääasiassa typpi- ja fluorivetyhapoista.
Pieniä kappaleita voidaan peitata sähkökemiallisesti tai pastojen ja geelien avulla sivellinpeittauksena. Suurempien kappaleiden peittaus suoritetaan joko uppopeittauksena altaassa tai ruiskupeittauksena. Uppopeittaus suoritetaan yleensä yrityksen peittaamossa tai uppopeittaamiseen erikoistuneessa yrityksessä. Myös ruiskupeittaaminen vaatii asiantuntevan ammattilaisen.
Pedro D. Arigo

Pedro D. Arigo (s. 8. marraskuuta 1938) on filippiiniläinen roomalaiskatolinen piispa. Hänet vihittiin papiksi 22. joulukuuta 1963 ja nimitettiin Palawanin (myöh. Puerto Princesa) apostoliseksi vikaariksi sekä Mactariksen titulaaripiispaksi 23. helmikuuta 1996. Piispaksi vihkiminen seurasi 18. toukokuuta. Pääkonsekraattorina toimi Jaime Sin, jota avustivat Francisco Capiral San Diego ja Deogracias S. Iñiguez nuorempi.
Paul Abadie

Paul Abadie
Paul Abadie (1812–1884) oli ranskalainen arkkitehti, joka kuului Eugène Viollet-le-Ducin koulukuntaan ja oli tämän jälkeen (1845) yhteistyössä Lassus’n kanssa. Hän suunnitteli Pariisin Notre-Damen katedraalin korjaustyöt. Hän uudisti useita muitakin Ranskan keskiaikaisia, etenkin romaanista tyyliä edustavia kirkkoja.
Abadie käytti usein romaanista tyyliä bysanttilaisesti väritettynä uusissakin töissään, muun muassa Angoulèmen katedraaleissa Saint Martial ja Saint Ausone, Bordeaux’n Saint Ferdinandissa ja Périgueux’n Saint Georgesissa. Korjaustöissään Abadie teki joskus pitkälle meneviä muutoksia, esimerkiksi Perigueux’n katedraalissa hän muutti lievästi suippokärkiset pyörökaaret mielestään enemmän tyylinmukaisiksi, täysin pyöreiksi. Abadien päätyö on romaanis-bysanttilaistyylinen Montmartren kukkuloilta Pariisia hallitseva romaanis-bysanttilaistyylinen kupolikirkko Sacré-Coeur (kilpailu 1874, rakentaminen aloitettiin 1876). Sen kupoli on 80 metriä korkea, kampaniili 120 metriä. Abadien merkittäviä töitä on myös Angoulêmen kaupungintalo.
Aiheesta muualla

Kuvia tai muita tiedostoja aiheesta Paul Abadie Wikimedia Commonsissa
Peitsimöhkäkala

| Peitsimöhkäkala |
| --- | --- |
 Peitsimöhkäkala Lissabonin luonnonhistoriallisessa museossa.
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Jäykkäleukakalat Tetraodontiformes
Heimo::  Möhkäkalat Molidae
Suku::  Masturus  Gill, 1884
Laji::  lanceolatus
Kaksiosainen nimi
 Masturus lanceolatus  (Liénard, 1840) 
Katso myös
   Peitsimöhkäkala Wikispeciesissä   Peitsimöhkäkala Commonsissa 
Infobox OKNimi-testi OKIUCN-testi OK: 
Peitsimöhkäkala (Masturus lanceolatus) on möhkäkaloihin kuuluva suurikokoinen kalalaji. Se voi kasvaa lähes 3,4 metriseksi ja kahden tonnin painoiseksi. Peitsimöhkäkala elää maailmanlaajuisesti trooppisissa ja subtrooppisissa merissä. Peitsimöhkäkalan erottaa möhkäkalasta sen peräosassa olevan ”peitsen” perusteella. Peitsimöhkäkalojen arvioidaan elävän 85-105-vuotiaiksi.
Käännös suomeksi
Robbie Kay

| Robbie Kay |
| --- | --- |
 Robbie Kay San Diegon Comic-Conissa 2015.
Henkilötiedot
Syntynyt: 13. syyskuuta 1995 (ikä 29) Hampshire, Iso-Britannia
Näyttelijä
Aktiivisena:  2006–
Merkittävät roolit:  Peter Pan (Olipa kerran)
Aiheesta muualla
IMDb 
Robert Andrew ”Robbie” Kay (s. 13. syyskuuta 1995 Hampshire, Iso-Britannia) on brittiläinen näyttelijä, joka tunnetaan parhaiten roolistaan televisiosarjassa Olipa kerran.
Yksityiselämä

Robbie syntyi Lymingtonissa, Hampshiressa, Englannissa. Hän kuitenkin muutti jo nuorena Belgiaan. Vuonna 2006 hänen perheensä muutti Prahaan, Tšekkiin, jossa hän kävi Prahan kansainvälistä koulua. Tällä hetkellä hän asuu Houstonissa, Texasissa. Robbiella on kaksi siskoa, Camilla ja Fiona.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2007 | Nuori Hannibal | Hannibal Rising | Kolnasien poika |
| 2007 | Fugitive Pieces | Fugitive Pieces | Jakob Beer (nuorena) |
| 2007 | Poikani Jack | My Boy Jack | Arthur Relph |
| 2008 | Pinocchio | Pinocchio | Pinokkio |
| 2011 | Pirates of the Caribbean: Vierailla vesillä | Pirates of the Caribbean: On Stranger Tides | Hyttipoika |
| 2012 | Ways to Live Forever | Ways to Live Forever | Sam McQueen |
| 2012 | Made in Dagenham | Made in Dagenham | Graham |
| 2015 | Flight World War II | Flight World War II | Nigel Sheffield (nuori) |
| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Lisätietoja |
| --- | --- | --- | --- | --- |
| 2013 | Olipa kerran | Once Upon a Time | Peter Pan / Pillipiipari | 12 jaksoa |
| 2015 | Heroes Reborn | Heroes Reborn | Tommy Clark / Nathan Bennet | Minisarja |
Aiheesta muualla

Robbie Kay Internet Movie Databasessa. (englanniksi)
Peitsi (aikakauslehti)

Peitsi. Suomen maanpuolustajien lehti oli 1957–1965 Helsingissä kuukausittain ilmestynyt aikakauslehti, joka käsitteli maanpuolustusasioita. Sen julkaisija oli Maanpuolustuslehden kustannusosakeyhtiö ja kustantajina toimivat Maanpuolustuksen Kannatussäätiö, Suomalaisen Yhteiskunnan Tuki -säätiö ja Urlus-säätiö. Lehden levikki vuonna 1963 oli 35 000 kappaletta ja lehden standarditunnus on ISSN 0479-8082.
Lehden tarkoituksena oli olla kaikille suomalaisille suunnattu puolueeton aikakausjulkaisu, jota aluksi markkinoitiin vähintään 48-sivuisena suurikokoisena, hyvälle paperille painettuna kuvalehtenä. Se pyrki kiihkottomasti herättämään kiinnostusta maanpuolustusta kohtaan ja tukemaan Suomen puolustusvoimia. Lehden päätoimittajina toimivat päällystöön kuuluvat ammattisotilaat ja toimittamisesta huolehti monipuolisesti valittu neuvottelukunta, johon 1950-luvulla kuului muun muassa Kustaa Vilkuna. Peitsi-lehden tilalle perustettiin Suomalainen-lehti, jota julkaistiin 1966–1977. Myös Suomen Sotilas -lehti pyrki saamaan lakkauttamisen jälkeen Peitsi-lehden entisiä lukijoita tilaajikseen ja olemaan koko kansan maanpuolustuslehti.
Tomi Astikainen

Tomi-Pekka Astikainen (s. 11. marraskuuta 1981 Lappeenranta) on suomalainen kirjailija. Hänet tunnetaan Suomessa parhaiten kirjastaan ”Miten elää ilman rahaa” (Into Kustannus, 2015). Se perustuu Astikaisen 2010–2014 harjoittamaan rahattomaan elämäntapaan. Kirjassa annetaan monentasoisia vinkkejä eri elämäntilanteissa oleville lukijoille.
Astikainen on julkaissut koko aikaisemman tuotantonsa ilmaiseksi internetissä Creative Commons Zero -lisenssillä.
Elämä ja ura

Tomi Astikainen valmistui kauppatieteiden maisteriksi Lappeenrannan teknillisestä yliopistosta vuonna 2006. Opiskeluaikoinaan hän toimi Teekkarilehti Aalefin päätoimittajana ja maailmanlaajuisessa, nuorten johtajuuskehitysorganisaatiossa AIESEC:ssa. Sen jälkeen hän on ollut mm. johtajuuskouluttaja, konsultti, yrittäjä, liftari ja toimitusjohtaja. Hänen rahattomasta elämästään tehtiin lyhyt dokumenttielokuva "Auki elämälle".
Aiheesta muualla

Helsingin Sanomat: Tomi Astikainen eli neljä vuotta ilman rahaa koska halusi (Arkistoitu – Internet Archive)
DJ Kridlokk

| DJ Kridlokk |
| --- | --- |
 DJ Kridlokk esiintymässä Sidewaysissä vuonna 2015.
Henkilötiedot
Syntynyt: 11. maaliskuuta 1985 (ikä 39)
Muusikko
Taiteilijanimi:  DJ Kridlokk DJ Kridlock DJ Kridmanne Kridmanne Krid Kride Khid Disco Dead Kidd Dead Kidd KHIΔNAΠ DJ Skrillex 
Laulukielet:  suomi
Aktiivisena:  2000 –
Tyylilajit:  gangsta rap Memphis rap southern hip hop trap grime
Yhtyeet:  Kylmä KC/MD Mafia Dead Boys Massive
Levy-yhtiöt:  C-4 Muzik Monsp Records Katakombi Records
  [ Muokkaa Wikidatassa ] [ ohje ]  
DJ Kridlokk (oikealta nimeltään Kristo Laanti, s. 11. maaliskuuta 1985) on pohjoishelsinkiläinen rap-artisti, -tuottaja ja -DJ. Laanti kuuluu myös Kylmä-nimiseen yhtyeeseen yhdessä Lommon ja J Riskit:n kanssa.
Ura

Vuonna 2003 Laanti esiintyi Korvalappurekords-yhtyeen Darrapöllö...-kasetilla Eeron, J Riskit:n ja Lommon kanssa.
Vuonna 2005 Laanti julkaisi rap-artisti Lommon kanssa Maanalaisella saundilla -nimisen albumin C-4 Muzikin kautta.
Monsp Records julkaisi DJ Kridlokkin UG-Solo -albumin 18. toukokuuta 2011. Albumi nousi parhaimmillaan Suomen virallisen albumilistan 23. sijalle, ja sen kappaleesta ”GNXTA” julkaistiin musiikkivideo lokakuussa 2011.
Laanti (käyttäen nimeä Khid) ja rap-artisti Paperi T julkaisivat Ex ovis pullus non natis serò fit ullus -nimisen EP:n Monsp Recordsin kautta 6. kesäkuuta 2013. EP julkaistiin rajoitettuna vinyylipainoksena sekä digitaalisena julkaisuna. Sama kaksikko julkaisi myös 20. maaliskuuta 2020 HBD RIP-nimisen yhteisalbumin:n Johanna Kustannuksen kautta. Albumi nousi julkaistuaan virallisen listan toiselle sijalle.
DJ Kridlokkin toinen levy-yhtiön kautta julkaistu albumi Mutsi julkaistiin Monsp Recordsin kautta 28. maaliskuuta 2014. Se ylsi parhaimmillaan Suomen virallisen albumilistan toiselle sijalle.
Laannin ja RoopeK:n Khid ja RPK -aliaksilla julkaistu pitkäsoitto Ei julkaistiin 16. toukokuuta 2014. Albumin kappaleesta ”Luoti” julkaistiin musiikkivideo helmikuussa 2014. Albumi nousi parhaimmillaan Suomen virallisen albumilistan neljännelle sijalle. Laanti käyttää Khid-aliasta myös Aivovuodon kanssa tehdyllä split-albumilla Se tuli televisiosta / Sushi driveby, joka julkaistiin helmikuussa 2015.
Myöhemmin vuonna 2016 Laanti julkaisi Khid-aliaksella Ohi-albumin, joka debytoi Suomen virallisen listan 2. sijalla säilyen listalla viisi viikkoa. Albumi sai erinomaiset arvostelut ja herätti valtavirrassakin huomiota ilmestyessään. Tämän lisäksi Khid on myös tehnyt esimerkiksi kinokonsertteja, joissa on esitetty Fritz Langin Metropolis-mykkäelokuvaa Khidin musiikin säestämänä.
Vuonna 2019 DJ Kridlokk julkaisi Silius-nimisen albumin Katakombi Recordsin kautta. Levyn kappaleelle Varaani julkaistiin musiikkivideo.
Diskografia > Albumit

C4 Underground Volume 1
Maanalaisella saundilla (Lommo & DJ Kridlokk, 2005)
UG-Solo (2011)
Mutsi (2014)
Ei (Khid & RPK) (2014)
Ohi (Khid) (2016)
Silius (2019)
HBD RIP (Paperi T & Khid, 2020)
Hai (2024)
Diskografia > EP:t

Ex ovis pullus non natis serò fit ullus (Paperi T & Khid, 2013)
Diskografia > Splitit

Se tuli televisiosta / Sushi Drive-by (Aivovuoto / Khid, 2015)
Diskografia > KC/MD Mafia

Mustajoulu (2011)
Kauheimmat joululaulut (2012)
Diskografia > Vierailijana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| Murmurecordings | ”Ontuen” | Escapemodule | Juha | 2002 |
| Lommo | ”C-4” | Liito-oravan villejä – UG Solo Vol.3 | Luu5 | 2003 |
| J Riskit | ”Liikaa” | Liikaa | Mungcamu | 2007 |
| J Riskit | "Tyhmä" | Liikaa |  | 2007 |
| Pulupäät | "2010" | Ghetto Tyylit-kokoelma | Dumb, Neveready, Square, Ameeba, RPK & Moonlit Man | 2011 |
| Vihreet Leijonat | "Antisoundi" | – |  | 2011 |
| Saurus | "Rajoitetut elämät" | Elossa | Kylmä | 2011 |
| Eevil Stöö | "Lainaan enkä palauta Pt.2" | Stöö of Destruction |  | 2011 |
| Dunckergatan | "Alta vastain" | – | J Riskit | 2012 |
| Julma-Henri & RPK | "Euro Crack Rocks" | Euro Crack EP | Kube, Aztra, Lommo, Ameeba & Mindman | 2012 |
| Eevil Stöö & Koksukoo | "Legacy" | Fuck Vivaldi | Koksukoo | 2012 |
| Eevil Stöö & Koksukoo | "Streiffaa" | Fuck Vivaldi | Lommo, Koksukoo & Tuuttimörkö | 2012 |
| Kube | "Luu" | Kubenrapinat mixtape | Eevil Stöö | 2012 |
| Tuuttimörkö | "Totuus" | On totta |  | 2013 |
| J Riskit | "HKI kädestä suuhun" | V U ∆ R I EP II | Klommo | 2013 |
| Kube | "Kenkäboxi remix" | Lentokonetila | OG Ikonen, Särre, Chebaleba, Eevil Stöö & Dada | 2013 |
| Eevil Stöö | "Älä sano mitään" | Stökiss | Kube & Pelan | 2013 |
| Eevil Stöö | "Haista vittu baarin pilkku" | Stökiss | Aztra, Kube & Koksukoo | 2013 |
| Eevil Stöö | "Stöö ei diggaa" | Stökiss |  | 2013 |
| Eevil Stöö | "Kuuden tähden illallinen" | Stökiss | Oukkidouppi & Piän Flamboyantti | 2013 |
| Euro Crack | "O L E N I I N K U O L E T" | H U U M E | Ameeba & Lommo | 2013 |
| Luu T | "Topanga" | Evankeliumi Luu Tn mukaan: Jeesuksen uusia seikkailuja |  | 2013 |
| Adi L Hasla | "Onxe" | – |  | 2014 |
| Aksim | "Huudeille" | Isompaa kuin Aksim | Tuuttimörkö & Särre | 2014 |
| Moonlit | "Sadeyö" | Remixes (Prelude To Tapanila Tapes) | Kiltit Ihmiset, RPK | 2014 |
| Aivovuoto / Khid | "Seinä seinä seinä seinä" | Se tuli televisiosta / Sushi Drive-by |  | 2015 |
| Lika-Aki | "Easyy" | Hot Dog |  | 2017 |
| Aivovuoto | "Moguli" | Dötöx |  | 2017 |
| DJ IBUSAL | "Illmane" | Yksin Kotona 17 |  | 2017 |
| Eevil Stöö, Koksu Koo | "Totoro" | Saattaa Olla Ninja | Aarrelampi | 2019 |
| Aivovuoto | "Oonx mä pelle" | Utopia sessiot EP | Tuuttimörkö | 2019 |
| Ex Tuuttiz | "Mä kuulin et sä digaat taiteest" | Kaikki keil on välii digaa Ex Tuuttizt |  | 2020 |
| Aivovuoto | "Alakerran penthouse" | Seitseman |  | 2024 |
Diskografia > Mukana kokoelmilla

Redrum-187 -kokoelma (2008)
Ghetto Tyylit-kokoelma (2011)
Aiheesta muualla

DJ Kridlokk SoundCloud -sivustolla
DJ Kridlokkin haastattelu Redrum-187 -sivustolla
Busy Philipps

| Busy Philipps |
| --- | --- |
 Philipps vuonna 2010.
Henkilötiedot
Syntynyt: 25. kesäkuuta 1979 (ikä 45) Oak Park, Illinois
Ammatti:  näyttelijä
Puoliso:  Marc Silverstein (2007-)
Näyttelijä
Aktiivisena:  1999–
Merkittävät roolit:  Laurie Keller (Puumanainen) Kim Kelly (Freaks and Geeks)
Aiheesta muualla
IMDb 
Elonet
Elizabeth Jean Philipps joka tunnetaan taiteilijanimellään Busy Philipps (s. 25. kesäkuuta 1979 Oak Park, Illinois), on yhdysvaltalainen näyttelijä, joka on esiintynyt sivurooleissa useissa televisiosarjoissa ja elokuvissa. Hän on tunnettu muun muassa roolistaan Kim Kellynä televisiosarjassa Freaks and Geeks (1999–2000), Audrey Liddellinä sarjassa Dawson’s Creek (2001–2003) ja Laurie Kellerinä sarjassa Puumanainen (2009–2015).
Valikoitu filmografia > Elokuva

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2000 | The Smokers | The Smokers | Karen Carter |
| 2002 | Home Room | Home Room | Alicia Browning |
| 2004 | White Chicks | White Chicks | Karen |
| 2005 | Family Guy Presents Stewie Griffin: The Untold Story | Stewie Griffin: The Untold Story | Äänirooli |
| 2008 | Rakastunut bestman | Made of Honor | Melissa |
| 2009 | Jätä se! | He's Just Not That Into You | Kelli Ann |
| 2011 | Kate Reddy - täydellä teholla yötä päivää | I Don't Know How She Does It | Wendy Best |
| 2012 | The Reef 2: High Tide | The Reef 2: High Tide | Cordelia (äänirooli) |
| 2013 | Made in Cleveland | Made in Cleveland | Shannon |
| 2013 | A Case of You | A Case of You | Ashley |
| 2014 | Jason Nash Is Married | Jason Nash Is Married | Busy |
Valikoitu filmografia > Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Lisätietoja |
| --- | --- | --- | --- | --- |
| 1999 | Saving Graces | Saving Graces | Mindy |  |
| 1999-2000 | Freaks and Geeks | Freaks and Geeks | Kim Kelly | 18 jaksoa |
| 2000 | Veljemme on nero | Malcolm in the Middle | Meghan | jakso "High School Play" |
| 2001-2003 | Dawson’s Creek | Dawson’s Creek | Audrey Liddell | 39 jaksoa |
| 2005-2006 | Oy Rakkaus Ab  | Love, Inc. | Denise Johnson | 22 jaksoa |
| 2006-2007 | Teho-osasto | ER | Tri. Hope Bobeck | 19 jaksoa |
| 2007 | Entourage | Entourage | Cheryl | jakso "Dog Day Afternoon" |
| 2007 | Ensisilmäyksellä | How I Met Your Mother | Rachel | jakso "Third Wheel" |
| 2008-2009 | Terminator: Sarah Connorin aikakirjat | Terminator: The Sarah Connor Chronicles | Kacy Corbin | 5 jaksoa |
| 2009-2015 | Puumanainen | Cougar Town | Laurie Keller | 96 jaksoa |
| 2012 | Asunto 23 | Don't Trust the B---- in Apartment 23 | Oma itsensä | jakso "A Reunion..." |
| 2013 | Sukuvika | Arrested Development | Joan | jakso "Borderline Personalities" |
Aiheesta muualla

Kuvia tai muita tiedostoja aiheesta Busy Philipps Wikimedia Commonsissa
Busy Philipps Elonetissä.
Busy Philipps Internet Movie Databasessa. (englanniksi)
Pitbull (muusikko)

| Pitbull |
| --- | --- |
 Pitbull esiintymässä Sydneyssä vuonna 2012.
Henkilötiedot
Syntynyt: 15. tammikuuta 1981 (ikä 43)  Miami, Florida, Yhdysvallat
Muusikko
Taiteilijanimi:  Pitbull Lil' Chico Mr. 305 Mr. Worldwide Miami Heat
Aktiivisena:  2001–
Tyylilajit:  rap, house, pop
Levy-yhtiöt:  Mr 305 Inc J Records Polo Grounds Music
Aiheesta muualla
www.pitbullmusic.com
  [ Muokkaa Wikidatassa ] [ ohje ]  
Pitbull (oik. Armando Christian Pérez, s. 15. tammikuuta 1981 Miami, Florida) on yhdysvaltalainen laulaja-lauluntekijä. Pitbull on tehnyt yhteistyötä muun muassa rap-artisti Lil Jonin kanssa. Hän on juuriltaan kuubalainen.
Elämä ja uran alku

Kuubalaisten vanhempiansa Alysha Acostan ja Armando Sr. Pérezin lapsi Pitbull syntyi Miamissa. Nämä pistivät hänet tulkitsemaan José Martinin tuotoksia. Lapsena Pitbull oli erittäin kiinnostunut hip hop -musiikista. Hänen vanhempansa erosivat, kun hän oli nuori, ja hänen äitinsä kasvatti hänet yksin. Myöhemmin Pitbull vietti aikaa sijaisperheensä kanssa Roswellissa, Georgiassa. Hän alkoi laulaa kuorossa yläasteella ja sai paljon motivaatiota ja innostusta silloisilta rapmusiikin osaajilta. Kuusitoistavuotiaana hän jäi kiinni huumeiden myymisestä, ja sen seuraksena hänen äitinsä heitti hänet ulos talosta. Kuitenkin hän onnistuneesti valmistui opinnoistaan, ja keskitti elämänsä rapmusiikin tekoon. Pitbull tapasi radiotoimittajan, joka myöhemmin järjesti hänet rap-otteluun radio-ohjelmaan. Pitbull on perustellut artistinimeään kertomalla, että pitbull on vahva koirarotu, joka ei anna taistelussa periksi. Tavattuaan Lil Jonin Miamissa Pitbull pääsi mukaan musiikkivideoihin.
Yli kaksikymmentävuotiaana Pitbull tutustui paremmin isäänsä. Ohjelmassa Lopez Tonight hän onkin kuvaillutmilloin? isänsä olleen hänen paras ystävänsä, ja olevansa tavallaan kiitollinen kaikista tämän huonoista puolista ja toimimisesta ”varoittavana esimerkkinä”. Armando Sr. kuoli vuonna 2006, ja Pitbull omisti hänelle samana vuonna julkaisemansa albumin El Mariel.
Pitbull on puhunut paljon juuristaan ja on ilmoittanut, ettei hän suostu esiintymään Kuubassa niin kauan, kuin Fidel Castro tai Raul Castro on vallassa. Pitbull kuitenkin tuki Beyoncén ja Jay Z:n vierailua Kuubaan, jonne amerikkalaiset eivät saa matkustaa ilman erityistä lupaa. Arizonan tiukasta maahanmuuttopolitiikasta hän on sanonut, että "se oli kuin 10 askelta taaksepäin". Che Guevara -paitoja hän on verrannut Hitler-paitoihin.
Diskografia > Albumit

2004: M.I.A.M.I.
2005: Money Is Still a Major Issue
2006: El Mariel
2007: The Boatlift
2009: Rebelution
2010: Armando
2011: Planet Pit
2012: Global Warming
2014: Globalization
2015: Dale
2017: Climate Change
2019: Libertad 548
2023: Trackhouse